**Podmienky a pravidlá súťaže „Bezpečne s Toyotou“**

Spoločnosť **Toyota Central Europe - Slovakia s.r.o**., so sídlom Galvániho 19, 821 04 Bratislava, zapísaná v obchodnom registri Okresného súdu Bratislava I., Oddiel : Sro, Vložka číslo: 25719/B, IČO: 31585973 (ďalej „**spoločnosť Toyota**“), prostredníctvom sociálnej siete Instagram organizuje súťaž pre absolventov projektu Bezpečne s Toyotou pod názvom **„Bezpečne s Toyotou”** (ďalej len „**súťaž**“).

**Účasť v súťažiach**

1. Do súťaže bude zaradená každá fyzická osoba, ktorá absolvovala niektorý z dostupných kurzov Bezpečne s Toyotou a má účet na sociálnej sieti Instagram a ktorá počas doby konania súťaže vloží na svoj Instagramový profil príspevok, ktorý spĺňa pravidlá súťaže.
2. Zo súťaže sú vylúčené osoby (i) v pracovnom pomere, (ii) inom pracovnoprávnom vzťahu alebo (iii) v obdobnom zmluvnom vzťahu k osobám, ktoré sa podieľajú na organizácií súťaže, a blízke osoby vylúčených osôb.
3. Súťaž prebieha v termíne **od 4. 10. 2023 do 5. 12. 2023.**
4. Výhercovia budú určení najneskôr do 10 dní po skončení doby konania súťaže, a to losovaním spomedzi súťažiacich, ktorí na svojom Instagramovom účte (na nástenke, nie v stories) uverejnili príspevok z kurzu Bezpečne s Toyotou (účasť bude spätne overená) s aspoň jedným z vystavených modelov Toyota Supra SLOVAKIA RING. Príspevok musí byť označený hashtagom #BezpecnesToyotou a označený musí byť tiež Instagramový profil @toyota\_slovensko. Do súťaže sa zaradia iba tie príspevky, ktoré boli uverejnené na verejných Instagramových profiloch ako určujú pravidlá súťaže. Celkovo budú vylosovaní traja výhercovia.
5. Užívateľské mená výhercov budú za účelom oznámenia výhry uvedené na oficiálnom Instagramovom profile spoločnosti Toyota Slovensko a výhercovia tiež budú kontaktovaní formou súkromnej správy na Instagramovom profile, s ktorým sa do súťaže zapájali, a to z profilu toyota\_slovensko.
6. Výhercovia budú určení **náhodným losovaním**.

1. Ak sa s niektorým výhercom nepodarí skontaktovať ani do 7 dní odo dňa oznámenia výhry, jeho nárok na získanie výhry zaniká. Výhercovia získajú ceny podľa poradia žrebovania:

1. cena – Nová Toyota C-HR na 2 týždne s jednou plnou nádržou

2. cena – Nová Toyota C-HR na 1 týždeň s jednou plnou nádržou

3. cena – Balíček s Toyota merchom

1. Prvá a druhá výhra – zápožička vozidla Toyota C-HR bude zapožičaná v sídle spoločnosti Toyota na adrese Galvániho 19, v termíne na základe individuálnej dohody výhercu so spoločnosťou Toyota. Zápožička musí prebehnúť najneskôr do 30. júna 2024. Tretia cena – balíček s Toyota merchom bude zaslaný na adresu uvedenú výhercom, a to prostredníctvom pošty najneskôr do 30 dní od poskytnutia kontaktných údajov.
2. Výherca nie je oprávnený požadovať miesto výhry peňažné či akékoľvek iné plnenie. Výhra je neprenosná, ak sa výherca nedohodne so spoločnosťou Toyota inak.

**Spracúvanie osobných údajov**

Súťažiaci berie na vedomie, že jeho osobné údaje v rozsahu užívateľské meno používané na sociálnej sieti Instagram budú spoločnosťou Toyota ako prevádzkovateľom spracúvané na účel prevádzkovania súťaže a oznámenia výhry podľa bodu 5. Osobné údaje vo vyššie uvedenom rozsahu budú spracúvané na základe článku 6 písm. b) Nariadenia Európskeho Parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**GDPR**“). Výherca berie na vedomie, že v prípade výhry bude za účelom poskytnutia výhry potrebné prevádzkovateľovi poskytnúť ďalšie osobné údaje v rozsahu meno, poštová adresa a telefónne číslo. Za účelom zápožičky vozidla Toyota C-HR musí výherca poskytnúť spoločnosti Toyota kópiu občianskeho preukazu. Poskytnutie týchto osobných údajov je zmluvnou požiadavkou; ak by neboli poskytnuté, nebolo by možné zabezpečiť riadny priebeh súťaže a výhru odovzdať výhercovi. Osobné údaje súťažiacich, ktorí nevyhrali, budú po skončení súťaže uchovávané len do doby poskytnutia výhry. Osobné údaje výhercu budú uchovávané v súlade s ochranou súkromia.

1. Spoločnosť Toyota poverila niektorými činnosťami spojenými s organizáciou súťaže, pri ktorých dochádza i k spracúvaniu osobných údajov, tretiu osobu – sprostredkovateľa, ktorým je spoločnosť Seesame, s.r.o., so sídlom Mlynské nivy 48, Bratislava 821 09, IČO: 35 702 931, zapísaná v Obchodnom registri Okresného súdu Bratislava I, odd. Sro, vl. č. 12143/B.

1. Ako dotknutá osoba má súťažiaci najmä právo na prístup k svojím osobným údajom a právo na ich opravu alebo vymazanie alebo obmedzenie spracúvania, alebo právo namietať proti spracúvaniu a právo na prenosnosť osobných údajov. Tieto práva môže dotknutá osoba uplatniť písomne listom doručeným na adresu sídla sprostredkovateľa: **Seesame, s.r.o., Mlynské Nivy 48, 821 09 Bratislava**, prípadne elektronicky na e-mailovej adrese: **zodpovednaosoba@seesame.com**. Prevádzkovateľ nevykonáva automatizované individuálne rozhodovanie ani profilovanie. V prípade, ak sú informácie spracúvané v rozpore s právnymi predpismi, má súťažiaci právo podať sťažnosť dozornému orgánu. V Slovenskej republike je dozorným orgánom Úrad na ochranu osobných údajov, so sídlom Hraničná 12, 820 07, Bratislava 27.

**Záverečné ustanovenia**

1. Spoločnosť Toyota je oprávnená podmienky súťaže zmeniť zo závažných dôvodov, a to aj v priebehu súťaže.

1. Prevádzkovateľovi sociálnej siete Instagram nevznikajú žiadne záväzky vyplývajúce z účasti súťažiach v súťaži. Táto súťaž nie je žiadnym spôsobom sponzorovaná, odobrená, spravovaná prevádzkovateľom sociálnej siete Instagram.
2. Súťažiaci má právo obrátiť sa s cieľom ochrany svojich spotrebiteľských práv na subjekt alternatívneho riešenia sporov v súlade so zákonom č. 391/2015 Z. z. o alternatívnom riešení spotrebiteľských sporov v znení neskorších predpisov.